**แนวทางปฏิบัติการตั้งงบประมาณและการเบิกจ่ายเงินอุดหนุนขององค์กรปกครองส่วนท้องถิ่น**

**ตามหนังสือกระทรวงมหาดไทย ที่ มท 0808.2/ว 4427 ลงวันที่ 7 สิงหาคม 2561**

|  |  |
| --- | --- |
| **ประเด็น** | **แนวทางการพิจารณา** |
| 1. เงินอุดหนุน | เงินที่องค์กรปกครองส่วนท้องถิ่นตั้งงบประมาณ ในหมวดเงินอุดหนุนให้แก่**หน่วยงานที่ขอรับเงินอุดหนุนเพื่อดำเนินการตามภารกิจที่อยู่ในอำนาจหน้าที่** ขององค์กรปกครองส่วนท้องถิ่นตามกฎหมาย (ต้องไม่ใช่การขอรับเงินอุดหนุนจากองค์กรปกครองส่วนท้องถิ่นแล้วไปมอบให้หน่วยงานอื่นที่ไม่ใช่หน่วยงานผู้ขอรับเงินอุดหนุนไปดำเนินการ) เช่น สมาคมกีฬาจังหวัดขอรับไปให้ชมรมฟุตบอล |
| 2. หน่วยงานที่ขอรับเงินอุดหนุน มี 5 หน่วยงาน ได้แก่ | 2.๑ องค์กรปกครองส่วนท้องถิ่น และองค์กรปกครองส่วนท้องถิ่นอื่นที่มีกฎหมายจัดตั้ง  ๒.2 ส่วนราชการ ได้แก่ ส่วนราชการตามกฎหมายว่าด้วยระเบียบบริหารราชการแผ่นดิน  2.๓ รัฐวิสาหกิจ ได้แก่ การไฟฟ้า และการประปา  2.๔ องค์กรประชาชน ได้แก่ องค์กรซึ่งเป็นการรวมของประชาชนที่จัดตั้งโดยถูกต้องตามกฎหมาย ระเบียบ หรือข้อบังคับของหน่วยงานของรัฐ หรือหนังสือสั่งการของกระทรวงมหาดไทย และมีการดำเนินการอย่างต่อเนื่องมาแล้วไม่น้อยกว่าหนึ่งปี (เช่นกลุ่มอาชีพ ตรวจสอบว่ามีการจดทะเบียนจัดตั้งกลุ่มถูกต้อง หรือไม่ กลุ่ม ชุมชนจะต้องมีการจัดตั้งถูกต้องตามหนังสือสั่งการของกระทรวงมหาดไทย เป็นต้น)  2.๕ องค์กรการกุศล ได้แก่ องค์กรทางศาสนา หรือองค์กรซึ่งมีวัตถุประสงค์หลักเพื่อดำเนินงานการกุศลหรือบำเพ็ญสาธารณประโยชน์ มิใช่การมุ่งแสวงหากำไร ที่จัดตั้งโดยถูกต้องตามกฎหมาย หรือระเบียบ หรือข้อบังคับของหน่วยงานของรัฐ |
| 3. หลักเกณฑ์การตั้งงบประมาณให้เงินอุดหนุน | 3.๑ โครงการที่จะให้เงินอุดหนุนต้องเป็นภารกิจที่อยู่ในอำนาจหน้าที่ของหน่วยงานที่ขอรับเงินอุดหนุน และหน้าที่ขององค์กรปกครองส่วนท้องถิ่นผู้ให้เงินอุดหนุนตามกฎหมาย และต้องไม่มีลักษณะ เป็นเงินทุนหมุนเวียน  3.๒ ประชาชนในเขตพื้นที่ต้องได้รับประโยชน์ |
| **ประเด็น** | **แนวทางการพิจารณา** |
|  | จากโครงการ (พิจารณาว่าในโครงการขอรับเงินอุดหนุนได้ระบุหรือไม่ว่าประชาชนของผู้ให้เงินอุดหนุนได้ประโยชน์อย่างไร)  3.3 ต้องให้ความสำคัญกับโครงการอันเป็นภารกิจหลักตามแผนพัฒนาท้องถิ่นที่จะต้องดำเนินการเองและสถานะทางการคลังก่อนที่จะพิจารณาให้ เงินอุดหนุน  3.๔ โครงการขอรับเงินอุดหนุนบรรจุไว้ในแผนพัฒนาท้องถิ่น และตั้งงบประมาณไว้ในหมวดเงินอุดหนุน ห้ามจ่ายจากเงินสะสม ทุนสำรองเงินสะสม หรือเงินกู้ |
| 4. อัตราส่วนการให้เงินอุดหนุน | 4.1 องค์กรปกครองส่วนท้องถิ่นตั้งงบประมาณ เงินอุดหนุนให้หน่วยงานอื่นได้ไม่เกินอัตราส่วน ของรายได้จริงในปีงบประมาณที่ผ่านมา โดยไม่รวม เงินอุดหนุนที่รัฐจัดสรรให้ ดังนี้  (๑) องค์การบริหารส่วนจังหวัด ไม่เกินร้อยละสิบ  (๒) เทศบาลนคร ไม่เกินร้อยละสอง  (๓) เทศบาลเมืองและเทศบาลตำบล ไม่เกินร้อยละสาม  (๔) องค์การบริหารส่วนตำบล ไม่เกินร้อยละห้า  4.2 กรณีจะตั้งเกินอัตราที่กำหนด ให้ขออนุมัติ จากผู้ว่าราชการจังหวัดก่อนการตั้งงบประมาณ โดยส่วนที่เกินจะต้องไม่เกินหนึ่งเท่าของอัตราส่วน  4.3 กรณีที่ไม่ต้องนำมาคำนวณรวมอัตราส่วน  (1) การอุดหนุนรัฐวิสาหกิจ  (2) การอุดหนุนโรงเรียนเป็นค่าอาหารกลางวันอาสาสมัครสาธารณสุขประจำหมู่บ้านหรือตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น |
| 5. การให้เงินอุดหนุนรัฐวิสาหกิจ | - ได้เฉพาะไฟฟ้า ประปา  - ไม่ต้องทำโครงการใช้ประมาณการค่าใช้จ่าย  - ไม่ต้องมีงบประมาณสมทบ  - ไม่ต้องนำมารวมในสัดส่วนร้อยละ  - หัวหน้าส่วนราชการต้องทำบันทึกข้อตกลง กับองค์กรปกครองส่วนท้องถิ่นผู้ให้เงินอุดหนุน |

|  |  |
| --- | --- |
| ประเด็น | แนวทางการพิจารณา |
| ๖. เงินอุดหนุนตามกฎหมายกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น เช่น ค่าอาหารกลางวัน เงินอุดหนุนอาสาสมัครสาธารณสุขประจำหมู่บ้าน | - เสนอโครงการขอรับเงินอุดหนุน  - ไม่ต้องมีงบประมาณสมทบ  - ไม่ต้องนำมารวมในสัดส่วน |
| ๗. หลักเกณฑ์การขอรับเงินอุดหนุน | 7.1 หน่วยงานที่ขอรับเงินอุดหนุนเสนอโครงการขอรับเงินอุดหนุนโดยให้พิจารณา ดังนี้  (1) โครงการจะต้องอยู่ในอำนาจหน้าที่ ของผู้ขอรับเงินอุดหนุน  (2) โครงการจะต้องมีการแสดงรายการประมาณการค่าใช้จ่าย  (3) ผู้ขอรับเงินอุดหนุนจะต้องมีระเบียบ ข้อบังคับ หลักเกณฑ์ หรือวิธีปฏิบัติ ในการนำเงินอุดหนุนไปใช้จ่าย  (4) โครงการของผู้ขอรับเงินอุดหนุนจะต้องแสดงให้เห็นว่าประชาชนในพื้นที่ของผู้ให้เงินอุดหนุนได้ประโยชน์อย่างไร  (5) ห้ามดำเนินการหรือก่อหนี้ผูกพันก่อนที่จะได้รับเงินอุดหนุน  (6) เมื่อหน่วยงานที่ขอรับเงินอุดหนุนได้รับเงินจากองค์กรปกครองส่วนท้องถิ่นแล้วให้ออกใบเสร็จรับเงินเพื่อให้องค์กรปกครองส่วนท้องถิ่นเก็บไว้เป็นหลักฐาน เว้นแต่หน่วยงานที่ขอรับเงินอุดหนุนไม่มีใบเสร็จรับเงินใช้ในลักษณะงานปกติให้ออกใบสำคัญรับเงินแทน  (7) ให้องค์กรปกครองส่วนท้องถิ่นแจ้งหน่วยงานที่ขอรับเงินอุดหนุนรายงานผลทราบภายใน 30 วัน นับแต่วันที่โครงการแล้วเสร็จ หากมีเงินเหลือให้ส่งคืนองค์กรปกครองส่วนท้องถิ่นในคราวเดียวกัน  7.๒ กรณีองค์กรปกครองส่วนท้องถิ่น และ ส่วนราชการ ต้องมีงบประมาณในส่วนของตนเองร่วมสมทบ โดยใช้จ่ายจากแหล่งเงินงบประมาณใดก็ได้และไม่กำหนดจำนวนเงินสมทบ  7.3 หน่วยงานดังต่อไปนี้ไม่ต้องมีเงินสมทบ  (1) รัฐวิสาหกิจ  (2) องค์กรประชาชน  (3) องค์กรการกุศล  (4) ส่วนราชการที่ได้รับเงินอุดหนุนตามกฎหมาย |
| **ประเด็น** | **แนวทางการพิจารณา** |
|  | ว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น เช่น เงินค่าอาหารกลางวันโรงเรียนสังกัดกระทรวงศึกษาธิการ/อาสาสมัครสาธารณสุขประจำหมู่บ้าน |
| 8. การเบิกจ่ายเงินอุดหนุน ให้องค์กรปกครองส่วนท้องถิ่นดำเนินการ ดังนี้ | 8.1 ต้องเบิกจ่ายเงินอุดหนุนให้หน่วยงานที่ขอรับ เงินอุดหนุนให้แล้วเสร็จภายในปีงบประมาณ  8.2 ตรวจสอบว่าหน่วยงานที่ขอรับเงินอุดหนุน มีระเบียบ ข้อบังคับ หลักเกณฑ์ หรือวิธีปฏิบัติในการใช้จ่ายอย่างเหมาะสมและมีประสิทธิภาพ หรือไม่ หากไม่มีองค์กรปกครองส่วนท้องถิ่นสามารถพิจารณา ไม่เบิกจ่ายเงินอุดหนุนให้หน่วยงานดังกล่าวได้  8.3 ก่อนเบิกจ่ายให้จัดทำบันทึกข้อตกลงตามแบบ ที่ปลัดกระทรวงมหาดไทยกำหนดกับหัวหน้าหน่วยงานที่ขอรับเงินอุดหนุน สำหรับองค์กรประชาชนและองค์กรการกุศลให้จัดทำเป็นบันทึกข้อตกลงกับผู้แทนของหน่วยงานที่ขอรับเงินอุดหนุนไม่น้อยกว่า 3 คน  8.4 เมื่อได้รับเงินแล้วให้องค์กรปกครองส่วนท้องถิ่นเรียกใบเสร็จรับเงินหรือใบสำคัญรับเงินจากหน่วยงานที่ขอรับเงินอุดหนุน  8.5 แจ้งหน่วยงานที่รับเงินอุดหนุนรายงานผลการดำเนินงาน ตามแบบที่ปลัดกระทรวงมหาดไทย กำหนด ภายใน ๓๐ วัน นับแต่วันที่โครงการ แล้วเสร็จ |
| 9. การติดตามและประเมินผล | ให้องค์กรปกครองส่วนท้องถิ่นผู้ให้เงินอุดหนุนแต่งตั้งคณะทำงานติดตามและประเมินผลการใช้จ่ายตาม ที่เห็นสมควร เพื่อติดตามผลการดำเนินโครงการจนแล้วเสร็จ หากไม่ดำเนินการตามโครงการให้เรียก เงินคืนทั้งหมด |